| XLIIII De permutatione terrarum nostrarum de Villari le Gillam ad terras Capellanie de Sorel . | Guido , dei gratia Noviomensis episcopus , omnibus tam presentibus quam futuris salutem in domino sempiternam . Notum facimus universis quod , coram nobis in iure propter hoc personaliter constitutus , dominus Iohannes , capellanus de Sorel perpetuus , recognovit quod , cum religiose mulieres , abbatissa et conventus de Favarchiis , ordinis Cisterciensis , Noviomensis dyocesis , haberent et possiderent septemdecim sestariatas et dimidiam et sexdecim virgas terre , vel circiter , ad mensursam Peronensis , sitas in territorio de Villari le Gyllam in locis inferius annotatis : videlicet , versus Goysiaucourt tenente ad terram domini de Villari sexaginta octo virgas ; item tenente ad viam per quam itur de Villari apud Revelon septem sestariatas ; inter terras de Pesieres supra eamdem viam tres mancoldatas et triginta duas virgas ; in Lairristo post ea subsequente de subtus eamdem terram quatuor sestariatas , quinque virgis minus ; versus Honnecourt , per medaum semite que ducit de Honnecurcense apud Heudincourt , quatuor sestariatas et viginti et unam virgas . Et e contra dictus capellanus perpetuus , ratione sue capellanie predicte , haberet et possideret undecim sestariatas terre , vel circiter , ad dictam mensuram Peronensis , sitas in territorio de Herbercourt in locis inferius annotatis : videlicet in loco qui dicitur ad Vallem de Longo Fago , duas sestariatas tenente ad terram Arnulphi , dicti Fabri ; versus dumum dictum Tournis , tres sestariatas et dimidiam ; in sequente post ea tenente ad terram Dyonisii , dicti Belvi , de Longitudine Campi , quinque sestariatas et dimidiam , ut dicebat dictus capellanus , attendens conditionem capellanie predicte fieri meliorem in permutatione dictarum terrarum facienda de dictis terris que fuerant dicte capellanie predicte . Ad terras supradictas que fuerant dicte capellanie et dicti capellani , ratione sue capellanie predicte , ad terras supradictas que fuerant dictarum abbatisse et conventus , coram nobis permutationem fecisse cum dictis abbatissa et conventu recognovit in hunc modum : videlicet quod dictus capellanus terras predictas , que fuerant dictarum abbatisse et conventus , et etiam successores ipsius capellani , perpetuo tenebunt , possidebunt pariter , et habebunt . Et vice versa dicte abbatissa et conventus terras predictas , que fuerunt dicte capellanie , in permutationem aliarum terrarum predictarum tenebunt , habebunt , et possidebunt in futurum . Promittens idem capellanus dictis abbatisse et conventui iuramento in verbo Domini prestito quod contra dictam permutationem decetero non veniet , nec artem vel ingenium causam seu materiam queret , per se vel per alium , per que dicte abbatissa et conventus aut earum successores , coram aliquo iudice ecclesiastico vel seculari valeant im posterum molestari vel gravari seu etiam in causam trahi coram aliquo iudice ecclesiastico vel seculari occasione premissorum . Nos , vero causa cognita , scientes et intelligentes ob dictam permutationem utrarumque ecclesiarum predictarum , videlicet de Favarchiis et capellanie supradicte , conditiones existere meliores . Eandem permutationem ratam habemus et firmamus , et ipsam auctoritate nostra pontificali confirmamus , salvo iure nostro et Noviomensis ecclesie in omnibus antedictis . In quorum testimonium ac munimen , presentes litteras ad petitionem et instantiam dicti capellani sigilli nostri munimine , tradidimus roboratas . Datum anno domini millesimo ducentesimo septuagesimo quarto .